|  |  |
| --- | --- |
|  | |
| Ügyiratszám:PE-06/KTF/979-2/2017.  Ügyintéző: Bezák Bernadett Krisztina  dr. Kiss Veronika  Telefon: (06-1) 478-4400 | Tárgy: A „SAVANYÚSÁG” Zöldségfeldolgozó és Kereskedelmi Bt. részére a Bugyi, 01251/15, 01261/1/a, 01261/1/b és 01263 hrsz.-ú ingatlanokon tervezett kavicsbánya („Bugyi XIII. – kavics” védnevű bányatelek) létesítésére kiadott környezetvédelmi engedély módosítása |

##### H A T Á R O Z A T

A **„SAVANYÚSÁG” Zöldségfeldolgozó és Kereskedelmi Bt.** (1024 Budapest, Káplár utca 11-13., Cg. 01 06 789503; KÜJ: 102 796 429; a továbbiakban: Környezethasználó) részére, a Bugyi, 01251/15, 01261/1/a, 01261/1/b és 01263 hrsz.-ú ingatlanokon tervezett kavicsbánya („Bugyi XIII. – kavics” védnevű bányatelek) létesítésére KTVF: 204-10/2013. számon kiadott környezetvédelmi engedélyt (a továbbiakban: Engedély)

**módosítom**

az alábbiak szerint:

**Az Engedély „I. ALAPADATOK” fejezetének „1. Környezethasználó adatai” című része az alábbiak szerint módosul:**

Neve: ZENIT 2004 Kavics Kereskedelmi és Szolgáltató Kft.

Székhelye: 1023 Budapest, Harcsa utca 2.

Cégjegyzék: 01-09-192650

Környezetvédelmi Ügyfél Jel: 103 499 648

**Az Engedély egyéb rendelkezései változatlan tartalommal továbbra is hatályban maradnak.**

\*

Egyidejűleg megállapítom, hogy az eljárás igazgatási szolgáltatási díja **600 000** **Ft,** melynek viselésére a Környezethasználó köteles. Megállapítom, hogy az igazgatási szolgáltatási díj megfizetésre került.

E döntés ellen a közléstől számított **15 napon belül** a Pest Megyei Kormányhivatal (a továbbiakban: Kormányhivatal) Környezetvédelmi és Természetvédelmi Főosztályához címzett, de a Kormányhivatal Érdi Járási Hivatalának Környezetvédelmi és Természetvédelmi Főosztályához(a továbbiakban: Járási Hivatal) **három példányban** **benyújtandó fellebbezéssel** lehet élni. A fellebbezési eljárás díja **300 000** **Ft,** amit a Kormányhivatal Magyar Államkincstárnál vezetett 10023002-00335728-00000000 számú előirányzat-felhasználási számlájára átutalási megbízással vagy postai úton készpénz átutalási megbízással (csekk) kell megfizetni. **Természetes személyek és - abban az esetben, ha az eljárás nem a civil szervezet kérelmére indul – a civil szervezetek** által a jogorvoslati eljárásért fizetendő díj a **jelen eljárásban meghatározott díjtétel 1 %-a.** A fellebbezés elektronikus úton való előterjesztésére nincs lehetőség.

**INDOKOLÁS**

ZENIT 2004 Kavics Kereskedelmi és Szolgáltató Kft. (a továbbiakban: Kérelmező) 2016. november 14. napján benyújtotta a területileg illetékes első fokú környezetvédelmi  és természetvédelmi hatósághoz (a továbbiakban: Hatóság) az Engedély módosítására irányuló kérelmét a Környezethasználó személyében bekövetkezett változás miatt, kérelméhez csatolta az igazgatási szolgáltatási díj befizetéséről szóló bizonylat másolatát, továbbá a Budapesti Bányakapitányság BBK/476-5/2015. számú határozatát, melyben tárgyi bányatelek bányászati jogának Kérelmező javára történő átruházásához hozzájárul.

A kérelem alapján a Hatóság *a környezeti hatásvizsgálati és az egységes környezethasználati engedélyezési eljárásról* szóló 314/2005. (XII. 25.) Korm. rendelet [a továbbiakban: 314/2005. (XII. 25.) Korm. rendelet] szerint az Engedély módosítására irányuló eljárást 2016. november 15. napján megindította.

A Környezethasználó a 600 000 Ft igazgatási szolgáltatási megfizette.

A Hatóság a kérelem benyújtását követően, a 314/2005. (XII. 25.) Korm. rendelet 8. § (1) és (2) bekezdéseire és *a közigazgatási hatósági eljárás és szolgáltatás általános szabályairól* szóló 2004. évi CXL. törvény (a továbbiakban: Ket.) 29. § (6) bekezdésére figyelemmel a hivatalában és a honlapján, valamint a központi rendszeren ([www.magyarorszag.hu](http://www.magyarorszag.hu)) közzétette az eljárás megindításáról szóló hirdetményt, továbbá a vonatkozó iratokat – közhírré tétel céljából – megküldte a tevékenység helye szerinti Bugyi Nagyközség Önkormányzat Jegyzője részére.

A Hatóság a Ket. 29. § (3) bekezdés b) pontja alapján az eljárás megindításáról az ismert ügyfeleket értesítette.

A fentiekkel egyidejűleg a Hatóság *a közigazgatási hatósági eljárás megindulásáról szóló értesítés érdekében vezetett elektronikus adatbázis létrehozásáról, vezetéséről, valamint az adatbázis alapján történő értesítésről* szóló 187/2009. (IX. 10.) Korm. rendelet 2. § (2) bekezdése alapján, elektronikus úton értesítette a központi elektronikus szolgáltató rendszerben regisztrált, a tárgyi területen illetékes érdekvédelmi és társadalmi szervezeteket.

Bugyi Nagyközség Önkormányzat Jegyzője 92/2017. számú levelében tájékoztatta a Járási Hivatalt arról, hogy az eljárás megindításáról szóló hirdetmény kifüggesztése megtörtént, illetve a közhírré tétel időpontjáról, helyéről, valamint a vonatkozó iratokba való betekintési lehetőség módjáról. A módosítási kérelemmel kapcsolatban az érintett nyilvánosság részéről észrevétel nem érkezett.

A Járási Hivatal *a környezetvédelmi és természetvédelmi hatósági és igazgatási feladatokat ellátó szervek kijelöléséről* szóló 71/2015. (III. 30.) Korm. rendelet [a továbbiakban: 71/2015. (III. 30.) Korm. rendelet] szerinti szakhatóság megkeresését és egyéb szakkérdés vizsgálatát a 314/2005. (XII. 25.) Korm. rendelet [a továbbiakban: 314/2005. (XII. 25.) Korm. rendelet] 10. § (9) bekezdése alapján mellőzte, tekintettel arra, hogy a szakhatóság hatáskörébe tartozó illetve egyéb környezeti elemre vagy rendszerre vonatkozó szakkérdés nem merül fel tárgyi ügyben.

A benyújtott kérelem vizsgálatát követően megállapításra került, hogy az nem tartalmazza, a bányászati jog átruházására vonatkozó megállapodást ezért a Hatóság PE/KTF/42593-5/2016. számú végzésében a tényállás tisztázása érdekében kiegészítő adatok benyújtására szólította fel Kérelmezőt, aki a felszólításban foglaltaknak határidőben eleget tett.

\*

A fentiekre tekintettel a Járási Hivatal a 314/2005. (XII. 25.) Korm. rendelet 10. § (8) bekezdése alapján, a Ket. 71. § (1) bekezdésének és 72. § (1) bekezdésének figyelembevételével a rendelkező részben foglaltak szerint döntött.

A Járási Hivatal a határozatot, *a környezet védelmének általános szabályairól* szóló 1995. évi LIII. törvény71. § (3) bekezdése 71. § (3) bekezdése és a Ket. 80. § (3) és (4) bekezdései alapján a hivatalában, a honlapján és a központi elektronikus rendszeren ([www.magyarorszag.hu](http://www.magyarorszag.hu)) közzéteszi, továbbá a 314/2005. (XII. 25.) Korm. rendelet 10. § (3) bekezdése alapján megküldi **Bugyi Nagyközség Önkormányzat Jegyzőjének, aki köteles a határozat kézhezvételét követő nyolc napon belül gondoskodni a határozat teljes szövegének nyilvános közzétételéről.** A jegyző a határozat **közzétételét követő öt napon belül tájékoztatja a Járási Hivatalt** a közzététel időpontjáról, helyéről, valamint a határozatba való betekintési lehetőség módjáról.

Az eljárás igazgatási szolgáltatási díjának mértéke *a környezetvédelmi és természetvédelmi hatósági eljárások igazgatási szolgáltatási díjairól* szóló 14/2015. (III. 31.) FM rendelet [a továbbiakban: 14/2015. (III. 31.) FM rendelet] 4. melléklet 2. és 21. pontjai alapján került megállapításra.

A fellebbezéshez való jogot a Ket. 98. § (1) bekezdése biztosítja az ügyfél számára. A fellebbezés előterjesztésének idejéről a Ket. 99. § (1) bekezdése rendelkezik. A fellebbezési eljárás díjának mértékét a 14/2015. (III. 31.) FM rendelet 2. § (5) bekezdése írja elő.

A Járási Hivatal a 71/2015. (III. 30.)Korm. rendelet 28. § (4) bekezdésére figyelemmel jelen eljárás során hozott határozat egy példányát az illetékes Pest Megyei Katasztrófavédelmi Igazgatóság részére is megküldi.

Jelen határozatot a Járási Hivatal *a környezetvédelmi hatósági nyilvántartás vezetésének szabályairól* szóló 7/2000. (V. 18.) KöM rendelet alapján hatósági nyilvántartásba veszi.

A Járási Hivatal környezetvédelmi és természetvédelmi feladat- és hatáskörét, valamint illetékességét a 71/2015. (III. 30.)Korm. rendelet 9. § (3) bekezdésének a) pontja, 13. § (1) bekezdésének c) pontja és 8/A. § (1)-(2) bekezdései állapítják meg.

Jelen döntés – fellebbezés hiányában – **a fellebbezési határidő lejártát követő napon** külön értesítés nélkül, a törvény erejénél fogva **jogerőre emelkedik** a Ket. 73/A. § (1) bekezdés a) pontja alapján. A döntés közlésének napja az a nap, amelyen azt kézbesítették. A Ket. 78. § (10) bekezdése és 80. § (5) bekezdése értelmében a hirdetmény útján közölt döntést **a hatóság hirdetőtábláján** való kifüggesztését követő 15. napon kell közöltnek tekinteni.

Budapest, 2017. január 6.

**Bánsághy Balázs járási hivatalvezető**

nevében és megbízásából:

**dr. Cserkúti Szabolcs s. k.**

főosztályvezető

A kiadmány hiteléül:

Kapják: ügyintézői utasítás szerint.

**Ügyintézői utasítás a PE-06/KTF/979-2/2017. számú határozathoz**

Kapják:

|  |  |  |  |
| --- | --- | --- | --- |
|  | Címzett neve, levelezési címe | Csatolandó | Postázás módja |
| 1. | ZENIT 2004 Kavics Kereskedelmi és Szolgáltató Kft.  1023 Budapest, Harcsa utca 2. | - | Tv. |
| 2. | „SAVANYÚSÁG” Zöldségfeldolgozó és Kereskedelmi Bt.  1024 Budapest, Káplár utca 11-13. | - | Tv. |
| 4. | Bugyi Nagyközség Önkormányzati Jegyzője  BUGYIPMH | - | Hk. |
| 5. | Budapest Főváros Kormányhivatala Népegészségügyi  Főosztály  BFKHNSZSZ | - | Hk. |
| 6. | Fővárosi Katasztrófavédelmi Igazgatóság  Igazgató-helyettesi Szervezet  Katasztrófavédelmi Hatósági Osztály  KDVVH | - | Hk. |
| 7. | Pest Megyei Kormányhivatal Földművelési és Erdőgazdálkodási Főosztály  PMKHEI | - | Hk. |
| 8. | Pest Megyei Kormányhivatal  Műszaki Engedélyezési és Fogyasztóvédelmi Főosztály  Bányászati Osztály – tájékoztatásul  (MBFHBBK) | - | Hk. |
| 9. | Pest Megyei Kormányhivatal Dabasi Járási Hivatal  Földhivatali Osztály  [dabas@takarnet.hu](mailto:dabas@takarnet.hu) | - | e-mail |
| 10. | Pest Megyei Kormányhivatal  Élelmiszerlánc-biztonsági, Növény- és Talajvédelmi Főosztály  Növény- és Talajvédelmi Osztály  [nto@pest.gov.hu](mailto:nto@pest.gov.hu) | - | e-mail |
| 11. | Sáska Ferencné (mint ingatlan tulajdonos)  (2347 Bugyi, Ráday utca 2.) |  |  |
| 12. | Sáska Ferenc (mint ingatlan tulajdonos)  (2347 Bugyi, Ráday utca 2.) |  |  |
| 13. | Varsányi István (mint ingatlan tulajdonos)  (2347 Bugyi, Alkotmány utca 30.) |  |  |
| 14. | Filler Lajos (mint ingatlan tulajdonos)  (2347 Bugyi, Béke utca 4.) |  |  |
| 15. | Kollár Mihály (mint ingatlan tulajdonos)  (2347 Bugyi, Arany János utca 19.) |  |  |
| 16. | Filler Lajosné (mint ingatlan tulajdonos)  (2347 Bugyi, Béke utca 4.) |  |  |
| 17. | Varsányi Istvánné (mint ingatlan tulajdonos)  (2347 Bugyi, Alkotmány utca 41.) |  |  |
| 18. | Varga István (mint ingatlan tulajdonos)  (2347 Bugyi, Kossuth Lajos utca 180.) |  |  |
| 19. | Varga Istvánné (mint ingatlan tulajdonos)  (2347 Bugyi, Kossuth Lajos utca 180.) |  |  |
| 20. | Varga Tiborné (mint ingatlan tulajdonos)  (2347 Bugyi, Kossuth utca 190.) |  |  |
| 21. | Varga Tibor (mint ingatlan tulajdonos)  (2347 Bugyi, Kossuth utca 192.) |  |  |
| 22. | Összefogás a jövőnkért Alsónémedin Egyesület  (2351 Alsónémedi, Széchenyi u. 109.) |  |  |
| 23. | Közép- Duna-Völgyi Vízügyi Igazgatóság  (1088 Budapest, Rákóczi út 41 ) |  |  |
| 24. | Pest Megyei Katasztrófavédelmi Igazgatóság  PMKI – tájékoztatásul | - | Hk. |
| 25. | PE/KTF HNYR | - | B |
| 26. | PE/KTF/ÜKAO | - | B |
| 27. | PE/KTF (honlapra+www.magyarorszag.hu) + Zöldpont Iroda (kifüggesztésre) | - | B |
| 28. | PE/KTF Irattár | - | B |

**Kiadói utasítás:** exp. u. sc. je. utána KEO